Návrh ROZHODNUTIE EURÓPSKEHO PARLAMENTU A RADY, ktorým sa mení a dopĺňa medziinštitucionálna dohoda zo 17. mája 2006 o rozpočtovej disciplíne a riadnom finančnom hospodárení, pokiaľ ide o viacročný finančný rámec, s cieľom zohľadniť požiadavky na výdavky vyplývajúce z pristúpenia Chorvátska k Európskej únii /* COM/2013/0157 final */





DÔVODOVÁ SPRÁVA 1. KONTEXT NÁVRHU Dňa 9. decembra 2011 bola podpísaná Zmluva o pristúpení Chorvátskej republiky k Európskej únii. Tým sa pripravili podmienky pre ratifikačný proces, ktorým by sa malo Chorvátsku umožniť stať sa 1. júla 2013 dvadsiatym ôsmym členským štátom Európskej únie. 2. PRÁVNE PRVKY NÁVRHU V článku 312 ods. 2 Zmluvy o fungovaní Európskej únie sa stanovuje, že Rada, po udelení súhlasu Európskym parlamentom, jednomyseľne prijme nariadenie, ktorým sa ustanoví viacročný finančný rámec. Komisia 3. marca 2010 predložila návrh na nariadenie Rady, ktorým sa ustanovuje viacročný finančný rámec na roky 2007 – 2013 a návrh na súvisiacu medziinštitucionálnu dohodu[1]. Európskemu parlamentu a Rade sa v súvislosti s týmito návrhmi doteraz nepodarilo dosiahnuť žiadnu dohodu. Kým dôjde k dohode o týchto návrhoch, naďalej sa uplatňuje medziinštitucionálna dohoda medzi Európskym parlamentom, Radou a Komisiou o rozpočtovej disciplíne a riadnom finančnom hospodárení zo 17. mája 2006[2] (ďalej len „medziinštitucionálna dohoda). Predkladaný návrh vychádza teda z bodu 29 medziinštitucionálnej dohody (úprava finančného rámca z hľadiska rozšírenia). V bode 29 medziinštitucionálnej dohody sa ustanovuje, že v prípade pristúpenia nových členských štátov k Európskej únii v priebehu obdobia, ktoré pokrýva finančný rámec, Európsky parlament a Rada spoločne na návrh Komisie upravia finančný rámec tak, aby zohľadňoval požiadavky na výdavky vyplývajúce z výsledkov prístupových rokovaní. 3. ÚPRAVA FINANČNÉHO RÁMCA NA OBDOBIE MEDZI 1. JÚLOM A 31. DECEMBROM 2013 3.1. Sumy plánované v súvislosti s pristúpením Chorvátska Navrhovaná úprava finančného rámca vychádza z príslušných článkov Zmluvy o pristúpení Chorvátskej republiky k Európskej únii[3] a zo spoločného stanoviska EÚ ku kapitole 33 (finančné a rozpočtové ustanovenia)[4]. Viazané a platobné rozpočtové prostriedky, do ktorých sa premietne pristúpenie Chorvátska, sú uvedené v nasledujúcej tabuľke. Finančný balík Chorvátsko (spoločné stanovisko EÚ), pristúpenie k EÚ 1. júla 2013 (v mil. EUR, v bežných cenách) || 2013 || 1. Udržateľný rast || 496,8 1a Konkurencieschopnosť pre rast a zamestnanosť1) || 47,4 1b Súdržnosť pre rast a zamestnanosť || 449,4 z toho štrukturálne fondy || 299,6 z toho Kohézny fond || 149,8 || 2. Ochrana a riadenie prírodných zdrojov || 20,4 Výdavky súvisiace s trhom1) || 9,0 Priame platby || 0 Odmínovacia rezerva || 0 Rozvoj vidieka || 0 Európsky fond pre rybné hospodárstvo || 8,7 Iná podpora v rámci spoločnej politiky v oblasti rybného hospodárstva, Life+1) || 2,7 || 3. Občianstvo, sloboda, bezpečnosť a spravodlivosť || 73,3 3a Sloboda, bezpečnosť a spravodlivosť1) || 2,1 Schengenský fond || 40,0 3b Občianstvo1) || 2,2 Prechodný fond || 29,0 || 4. EÚ ako globálny aktér || 0 || 5. Administratíva || 22,0 || 6. Kompenzácie (Nástroj pre hotovostné toky) || 75,0 || Viazané rozpočtové prostriedky spolu || 687,5 Platobné rozpočtové prostriedky spolu || 396,3 1) Výdavky, ktoré nie sú vopred pridelené, sa uvádzajú len na ilustráciu. 3.2. Úprava finančného rámca pre rozširovanie – rozpočtové prostriedky na záväzky V súlade s bodom 29 medziinštitucionálnej dohody Komisia navrhuje upraviť finančný rámec na rok 2013 tak, aby sa v ňom v plnej miere zohľadnili požiadavky na výdavky na politiky EÚ, ktoré vyplývajú z prístupových rokovaní, ako sa podrobne uvádza v predchádzajúcej tabuľke. Keďže sumy vo finančnom rámci sa vyjadrujú v miliónoch EUR, čísla boli podľa potreby zaokrúhlené v závislosti od účelu jednotlivých úprav. Komisia ako súčasť svojho pokračujúceho záväzku obmedziť náklady na správu politík EÚ navrhuje, aby sa nezvyšoval strop pre viazané rozpočtové prostriedky pre okruh 5. Navrhuje sa teda zvýšiť strop pre viazané rozpočtové prostriedky na rok 2013 o 666 miliónov EUR v bežných cenách podľa rozdelenia uvedenom v tabuľke v bode 3.4. 3.3. Úprava finančného rámca pre rozširovanie – platobné rozpočtové prostriedky Komisia navrhuje zvýšiť strop pre platobné rozpočtové prostriedky na rok 2013 o 374 miliónov EUR v bežných cenách, aby sa pokryli požiadavky na výdavky na politiky EÚ, ktoré vyplývajú z prístupových rokovaní, ako sa podrobne uvádza v tabuľke vyššie. Komisia ako súčasť svojho pokračujúceho záväzku obmedziť náklady na správu politík EÚ navrhuje, aby sa nezohľadňovali dodatočné platobné rozpočtové prostriedky súvisiace s okruhom 5. 3.4. Úprava finančného rámca z dôvodu rozšírenia v bežných cenách a v cenách roku 2004 Prehľad už uvedených zmien finančného rámca na obdobie 2007 – 2013 (v bežných cenách): Finančný rámec upravený z dôvodu rozšírenia (EÚ – 28) vyjadrený v bežných cenách sa uvádza ďalej v texte. Založený je na výsledku technickej úpravy na rok 2013 (pozri bod 16 medziinštitucionálnej dohody). Pokiaľ ide o finančný rámec, formálne rozhodnutie o zmenách a doplneniach medziinštitucionálnej dohody musí vychádzať zo základnej tabuľky, ktorá je obsiahnutá v medziinštitucionálnej dohode a ktorá je vyjadrená v stálych cenách roku 2004. Na tento účel musia byť sumy uvedené vo finančnom rámci upravenom z dôvodu rozšírenia (EÚ – 28), ktoré sú vyjadrené v bežných cenách, prepočítané na ceny roku 2004 pomocou fixného deflátora vo výške 2 % ročne v súlade s bodom 16 medziinštitucionálnej dohody. Výsledná tabuľka finančného rámca vyjadrená v cenách roku 2004 je uvedená v prílohe k navrhovanému rozhodnutiu Európskeho parlamentu a Rady. FINANČNÝ RÁMEC NA OBDOBIE 2007 – 2013 UPRAVENÝ Z DÔVODU ROZŠÍRENIA (EÚ – 28), V BEŽNÝCH CENÁCH 4. ZÁVEREČNÉ POZNÁMKY Aby 1. júla 2013 Chorvátsko mohlo pristúpiť k Európskej únii, musia byť ratifikačné listiny každého signatárskeho štátu uložené u vlády Talianskej republiky v súlade s článkom 3 zmluvy o pristúpení najneskôr do 30. júna 2013. Ak by niektorý zo signatárskych štátov zmluvy o pristúpení – v súlade s jeho vlastným ratifikačným postupom – zamietol túto zmluvu, alebo ak by ju v predpísanej lehote neratifikoval, zmluva o pristúpení nenadobudne 1. júla 2013 platnosť. Návrh ROZHODNUTIE EURÓPSKEHO PARLAMENTU A RADY, ktorým sa mení a dopĺňa medziinštitucionálna dohoda zo 17. mája 2006 o rozpočtovej disciplíne a riadnom finančnom hospodárení, pokiaľ ide o viacročný finančný rámec, s cieľom zohľadniť požiadavky na výdavky vyplývajúce z pristúpenia Chorvátska k Európskej únii EURÓPSKY PARLAMENT A RADA EURÓPSKEJ ÚNIE, so zreteľom na medziinštitucionálnu dohodu medzi Európskym parlamentom, Radou a Komisiou zo 17. mája 2006 o rozpočtovej disciplíne a riadnom finančnom hospodárení[5], a najmä na jej bod 29, so zreteľom na návrh Európskej komisie, keďže: (1) V Zmluve o pristúpení Chorvátskej republiky k Európskej únii[6] sa ustanovujú prechodné opatrenia v rozpočtovej oblasti. (2) Na konferencii o pristúpení, ktorá sa konala 30. júna 2011, boli potvrdené výsledky rokovaní, ktoré určili požiadavky na výdavky vyplývajúce z pristúpenia Chorvátska k Európskej únii 1. júla 2013. (3) Pristúpenie Chorvátska si vyžaduje úpravu viacročného finančného rámca na obdobie rokov 2007 – 2013 s cieľom zvýšiť stropy pre viazané rozpočtové prostriedky na rok 2013 o 47 mil. EUR pre podokruh 1a, o 450 mil. EUR pre podokruh 1b, o 21 mil. EUR pre podokruh 2, o 42 mil. EUR pre podokruh 3a a o 31 mil. EUR pre podokruh 3b a s cieľom pokryť náhrady, ktorých suma dosahuje 75 mil. EUR v rámci okruhu 6 (všetky údaje v bežných cenách). (4) Pristúpenie Chorvátska si takisto vyžaduje úpravu stropu pre platobné rozpočtové prostriedky na rok 2013, ktorý sa má zvýšiť o sumu 374 mil. EUR v bežných cenách. (5) Finančný rámec pre Európsku úniu schválený v medziinštitucionálnej dohode o rozpočtovej disciplíne a riadnom finančnom hospodárení by sa mal na obdobie medzi 1. júlom a 31. decembrom 2013 upraviť tak, aby sa do neho premietlo pristúpenie Chorvátska. (6) Príloha I medziinštitucionálnej dohody o rozpočtovej disciplíne a riadnom finančnom hospodárení by sa preto mala zodpovedajúcim spôsobom zmeniť a doplniť[7], PRIJALI TOTO ROZHODNUTIE: Jediný článok Príloha k medziinštitucionálnej dohode o rozpočtovej disciplíne a riadnom finančnom hospodárení sa pod podmienkou nadobudnutia platnosti Zmluvy o pristúpení Chorvátskej republiky k Európskej únii 1. júla 2013 nahrádza prílohou k tomuto rozhodnutiu. V Bruseli Za Európsky parlament Za Radu predseda predseda PRÍLOHA [1] KOM(2010) 72 a KOM(2010) 73 z 3.3.2010. [2] Ú. v. EÚ C 139, 14.6.2006, s. 1. [3] Štvrtá časť, Hlava III, predovšetkým články 29 až 34. [4] Konferencia o pristúpení k Európskej únii – Chorvátsko, dokument o pristúpení č. 30/11 (CONF-HR 17/11) z 29.6.2011. [5] Ú. v. EÚ C 139, 14.6.2006, s. 1. [6] Ú. v. xxx. [7] Na tento účel sú hodnoty vyplývajúce z uvedenej dohody prepočítané do cien z roku 2004.